Naziv obveznika: GIMNAZIJA VUKOVAR Broj RKP-a: 22701

Pošta i mjesto: 32000, VUKOVAR Matični broj: 01417177

Adresa sjedišta: ŠAMAC 2 OIB: 13212958387

Razina: 31 Šifra djelatnost: 8531

Razdjel: 000 Oznaka razdoblja: 2019-12

Šifra županije: 518 Šifra grada: 5185

**BILJEŠKE UZ FINANCIJSKE IZVJEŠTAJE ZA 2019. GODINU**

Gimnazija Vukovar (u daljnjem tekstu: Škola), sa sjedištem u Vukovaru, na adresi Šamac 2, je javna ustanova koja obavlja djelatnost srednjeg odgoja i obrazovanja. Škola je pravna osoba upisana u sudski registar kod Trgovačkog suda u Osijeku pod matičnim brojem subjekta upisa (MBS) 030063061 broj i zajednički elektronički upisnik ustanova srednjeg školstva kojeg vodi Ministarstvo znanosti i obrazovanja.

Osnivač Škole je Vukovarsko-srijemska županija. Škola je jedan od pravnih sljednika COUO „Edvard Kardelj“ Vukovar.

Školu zastupa i predstavlja ravnatelj - profesorica Giana Marović Zeko.

Djelatnost Škole je odgoj i obrazovanje učenika u programima: opća gimnazija, prirodoslovno matematička gimnazija i jezična gimnazija za stjecanje općeg i srednjeg obrazovanja. Škola obavlja i poslove posredovanja redovitih učenika za povremeni rad u zemlji.

Škola radi na temelju školskog kurikuluma i godišnjeg plana i programa rada.

Škola izvodi nastavu u pravilu u pet radnih dana tjedno, a iznimno u šest radnih dana tjedno, u dvije smjene u skladu s godišnjim planom i programom rada.

Nastavu i druge oblike obrazovnog rada Škola izvodi na hrvatskog jeziku i latiničnom pismu. Za učenike srpske nacionalne manjine cjelokupna nastava se izvodi na srpskom jeziku i ćiriličnom pismu, uz obvezno učenje hrvatskog jezika prema utvrđenom nastavnom planu i programu, u posebnim razrednim odjelima.

Obrazovne aktivnosti provode se u pravilu u sjedištu Škole. Obrazovne aktivnost (npr. Izleti, ekskurzije i sl.) koje su izrijekom u funkciji realizacije nacionalnog, školskog kurikuluma i nastavnog plana i programa, u skladu s godišnjim planom i programom rada i školskim kurikulumom Škola može izvoditi izvan mjesta u koje joj je sjedište.

Nastava se u Školi ustrojava po razredima, a izvodi u razrednim odjelima i obrazovnim skupinama.

U svezi s obavljanjem djelatnosti Škola surađuju sa susjednim školama, drugim ustanovama, udrugama te drugim pravnim i fizičkim osobama.

Škola ima knjižnicu koja je dio obrazovnog procesa Škole.

Školom upravlja Školski odbor.

Škola se financira iz sljedećih izvora: Vukovarsko-srijemske županije, Ministarstva znanosti i obrazovanja, iz vlastitih prihoda koji se ostvaruju kroz davanje u zakup poslovnog prostora i iznajmljivanje dvorane, donacija, sufinanciranja roditelja učenika, provizije kroz posredovanje redovitih učenika za povremeni rad.

Škola u Statutu ima propisane nagrade. Škola u skladu s financijskim planom nagrađuje: knjigama, skulpturama, umjetnički slikama, albumima, fotografijama, športskim rekvizitima, alatima za rad priborom za umjetničko stvaranje, glazbenim instrumentima i novčanim nagradama.

**BILJEŠKE UZ BILANCU**

AOP067 – Zbog sredstava pristiglih krajem godine koja se nisu stigla utrošiti, stanje računa je 203.950 kn.

****

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS**

AOP176 – Osnivač, Vukovarsko-srijemska županija je financirala saniranje podrumskih prostorija škole (isušivanje vlage i sl. radnje) kao i radove vezane uz sprečavanje urušavanja škole zbog odrona zemlje. Iznos računa je 202.750 kn.

****

AOP184 – Povećanje najvećim dijelom zbog rashoda za stručno osposobljavanje

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA – OBRAZAC P-VRIO**

Nije bilo promjena u vrijednosti i obujmu imovine i obveza.

**BILJEŠKE UZ IZVJEŠTAJ O RASHODIMA PREMA FUNKCIJSKOM KLASIFIKACIJI – OBRAZAC RAS-FUNKCIJSKI**

AOP116 – Više srednjoškolsko obrazovanje

Ukupni iznos razreda 3 i razreda 4 u je 8.232.874 kn

**BILJEŠKE UZ IZVJEŠTAJ O OBVEZAMA – OBRAZAC OBVEZE**

AOP001 – stanje obveza 1. siječnja

Obveze na početku proračunske godine u iznosu od 637.332 kn

AOP036 – Stanje obveza na kraju izvještajnog razdoblja

Ukupne nedospjele obveze u iznosu od 684.352 kn, od toga:

* obveze za zaposlene: 615.947
* obveze za materijalne rashode: 65.642
* obveze za financijske rashode: 13
* ostale tekuće obveze: 2.750

Osoba za kontaktiranje: Dario Đumić

Telefon za kontakt: 032/413-338, lok. 2

Vukovar, 31. siječnja 2020. godine M.P. Odgovorna osoba:

 Giana Marović Zeko